ଅର୍ଗସ ବ୍ୟୁରୋଃ ଶ୍ରୀଲଙ୍କାର ଦ୍ରୁତ ବୋଲର ଧମିକା ପ୍ରସାଦ ଅର୍ନ୍ତଜାତୀୟ କ୍ରିକେଟରୁ ଅବସର ନେଇଛନ୍ତି। 37 ବର୍ଷିୀୟ ଧମିକା ପ୍ରସାଦ ନିଜର ଅନ୍ତିମ ମ୍ୟାଚ 2015ରେ ଓ୍ବେଷ୍ଟଇଣ୍ଡିଜ ବିରୋଧରେ ଖେଳିଥିଲେ।
ଗତ 6ବର୍ଷ ହେବ ସେ ଅର୍ନ୍ତଜାତୀୟ ମ୍ୟାଚ ଖେଳିନାହାନ୍ତି। ତାଙ୍କ କାନ୍ଧ ଆହାତ ନହେବା ପୂର୍ବରୁ ସେ ଚମତ୍କାର ପ୍ରଦର୍ଶନ କରିଥିଲେ। ନିଜ ଦେଶକୁ ସେ ଅନେକ ମ୍ୟାଚ ବିଜୟ କରିବାରେ ପ୍ରମୁଖ ଭୂମିକା ଗ୍ରହଣ କରିଛନ୍ତି।
2014ରେ ଇଂଲଣ୍ଡରେ ଶ୍ରୀଲଙ୍କାର ପ୍ରଥମ ସିରିଜ ଜିତିବା ପଛରେ ସେ ପ୍ରମୁଖ ଭୂମିକା ଗ୍ରହଣ କରିଥିଲେ। ଟେଷ୍ଟ ମ୍ୟାଚରେ ସେ 75ଟି ଉଇକେଟ ନେଇଥିବା ବେଳେ, ଦିନିକିଆରେ ସେ 32ଟି ଉଇକେଟ ହାସଲ କରିଛନ୍ତି। ସେହିପରି ସେ ଏକମାତ୍ର ଅନ୍ତର୍ଜାତୀୟ ଟି-20 ମ୍ୟାଚ ଖେଳିଛନ୍ତି।
ଖୋର୍ଦ୍ଧାଃ ଖୋର୍ଦ୍ଧାରେ କାଉ ମଡକ । ଖୋର୍ଦ୍ଧା କାଇପଦରରେ ତିନି ଦିନ ହେଲା କାଉ ମରୁଥିବା ଜଣାପଡିଛି । ଦୁଇ ତିନି ଦିନ ମଧ୍ୟରେ 50ରୁ 60 କାଉର ମୃତଦେହ ଠାବ କରାଯାଇଛି । ଫଳରେ ଅଞ୍ଚଳରେ ବାର୍ଡ ଫ୍ଲୁ ଆଶଙ୍କା କରାଯାଇଛି । ଅନ୍ୟପଟେ କାଉ ମଡକ ଜଣାପଡିବା ପରେ ଖୋର୍ଦ୍ଧା ପ୍ରାଣୀ ଚିକିତ୍ସାଳୟ ଡାକ୍ତରୀ ଟିମ ପହଞ୍ଚି ମୃତ କାଉର ନମୁନା ସଂଗ୍ରହ କରିଛନ୍ତି ।
